open-index/open-wikipedia-markdown huggingface dataset:
எஸ். இராகவானந்தம்

**எஸ். இராகவானந்தம்** (1917–1999) என்பவர் இந்திய அரசியல்வாதியும், அஇஅதிமுகவின் முன்னாள் பொதுச்செயலாளாரும் ஆவார். 1977, 1980இல் அமைத்த ம. கோ. இராமச்சந்திரனின் அமைச்சரவைகளில் தொழிலாளர்துறை அமைச்சராக இருந்தார். 1968, 1977 மற்றும் 1988 ஆகிய ஆண்டுகளில் தமிழ்நாடு சட்ட மேலவை உறுப்பினராக மூன்று முறை தேர்ந்தெடுக்கப்பட்டார்.

## அரசியல் வாழ்க்கை
ராகவானந்தம் 1968 முதல் 1971 வரை திமுக பிரதிநிதித்துவப்படுத்தும் சட்ட மேலவை உறுப்பினராகப் பணியாற்றினார். 1972ல் திமுக ம.கோ.ராவை நீக்கியபோது அவர் தொடங்கிய அதிமுகவில் சேர்ந்து விட்டார் ராகவானந்தம்.
அந்தக் கோபத்தில் தனது எம்.எல்.சி. பதவியை இவர் ராஜினாமா செய்து விட்டதாக ஒரு கடிதம் அன்றைய மேலவைத் தலைவரிடம் தரப்பட்டது.
ஆனால் தான் விலகல் கடிதத்தை எழுதவில்லை என்று ராகவானந்தம் மறுத்தார். ம.கோ.ராவிற்கு அடுத்த மூத்த தலைவர்களில் ஒருவராக இருந்தவர். ராகவானந்தம் 1977 மற்றும் 1980 இல் எம்ஜிஆர் அமைச்சரவையில் தொழிலாளர் துறை அமைச்சரானார். ஆரம்ப காலத்தில் அதிமுக பொதுச்செயலாளராக இருந்த ம.கோ.ரா, முதல்வரானதும் பொதுச்செயலாளர் பதவியை நாவலர் நெடுஞ்செழியன், ப. உ. சண்முகம் ஆகியோருக்கு வழங்கினார். இவர்களுக்கு அடுத்து இவர்களின் சகாவான ராகவானந்திற்கு பொதுச்செயலாளர் பதவியை வழங்கினார். இவர் அந்த பதவியில் 1985-1986 வரை இருந்தார். 1988ல் கட்சி பிளவுபட்ட பிறகு, இவர் அதிமுக ஜா(ஜானகி) அணியின் துணை பொதுச்செயாலாளராகவும் பதவி ஆற்றினார். 1989 பிப்ரவரியில் ஜெயலலிதா தலைமையில் அதிமுக ஐக்கியமான பிறகு, கட்சியின் துணைப் பொதுச் செயலாளராகத் தொடர்ந்தார். 1990ல் மீண்டும் திமுகவில் இணைந்தார்.

## மேற்கோள்கள்

பகுப்பு:தமிழக முன்னாள் அமைச்சர்கள்
பகுப்பு:1917 பிறப்புகள்
பகுப்பு:1999 இறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
இன்ஸ்பெர்க் வினை

**ஹின்ஸ்பெர்க் வினை (Hinsberg reaction)**  என்பது ஓரிணைய, ஈரிணைய மற்றும் மூவிணைய அமீன்களைக் கண்டறிவதற்கான ஒரு சோதனை ஆகும். இந்தச் சோதனையில், நீரிய காரக்கரைசல் (KOH அல்லது NaOH) முன்னிலையில் அமீனானது, ஹின்ஸ்பெர்க் வினைக்காரணியுடன் நன்கு குலுக்கப்படுகிறது.  சோடியம் ஐதராக்சைடு கரைசல் மற்றும் பென்சீன்சல்போனைல் குளோரைடு ஆகியவற்றின் நீர்க்கரைசலால் ஆன  வினைக்காரணி வினைத்தளப்பொருளுடன்  சேர்க்கப்படுகிறது. ஒரு ஓரிணைய அமீனானது இந்த வினைக்காரணியுடன் கரையக்கூடிய சல்போனமைடு உப்பை உருவாக்கும். இந்த உப்பின் அமிலமயமாக்கல் பின்னர் முதன்மை அமினின் சல்போனமைடைத் துரிதப்படுத்துகிறது. இதே வினையில் ஒரு ஈரிணைய அமீன் நேரடியாக கரையாத சல்போனமைடை உருவாக்கும். ஒரு மூவிணைய அமீன் அசல் வினைக்காரணியுடன் (பென்சீன் சல்போனைல் குளோரைடு) வினைபுரியாது மற்றும் கரையாத நிலையில் இருக்கும். நீர்த்த அமிலத்தைச் சேர்த்த பிறகு இந்த கரையாத அமீன் கரையக்கூடிய அம்மோனியம் உப்பாக மாற்றப்படுகிறது. இந்த வழியில் வினையானது மூன்று வகையான அமீன்களை வேறுபடுத்தி அறிய உதவுகிறது. 

மூவிணைய அமீன்கள் பல்வேறு நிலைகளின் கீழ் பென்சீன்சல்போனைல் குளோரைடுடன் வினைபுரிய முடியும்; மேலே விவரிக்கப்பட்ட சோதனை முழுமையானது அல்ல. அமீன்களுக்கான ஹின்ஸ்பெர்க் சோதனையானது வினை வேகம், செறிவு, வெப்பநிலை மற்றும் கரைதிறன் ஆகியவற்றை கணக்கில் எடுத்துக் கொள்ளும்போது மட்டுமே செல்லுபடியாகும். 

ஹின்ஸ்பெர்க் வினை முதன்முதலில் 1890 ஆம் ஆண்டில் ஆஸ்கார் ஹின்ஸ்பெர்க்கால் குறிப்பிடப்பட்டது. 

## வினை வழிமுறைகள்
அமீன்கள் சல்போனைல் குளோரைடு எலக்ட்ரான் கவர்பொருளைத் தாக்கி, குளோரைடை இடமாற்றம் செய்வதில் கருக்கவர் பொருள்களாக செயல்படுகின்றன. ஓரிணைய மற்றும் ஈரிணைய அமீன்களின் விளைவாக உருவாகும் சல்போனமைடுகள் குறைந்த அளவே கரையக்கூடியவை மற்றும் கரைசலில் இருந்து திடப்பொருட்களாக வீழ்படிவாகின்றன:

: PhSO 2 Cl + 2 RR'NH → PhSO 2 NRR' + [RR'NH 2 + ]Cl -

ஓரிணை அமீன்களுக்கு (R' = H), நீரில் கரையக்கூடிய சல்போனமைடு உப்பை (Na[PhSO 2 NR]) கொடுக்க, ஆரம்பத்தில் உருவாக்கப்பட்ட சல்போனமைடு காரத்தால் புரோட்டான் நீக்கம்  செய்யப்படுகிறது:

: PhSO 2 N(H)R + NaOH → Na + [PhSO 2 NR - ] + H 2 O

மூவிணைய அமீன்கள் சல்போனைல் குளோரைடு வினைபடு தொகுதியின் நீராற்பகுப்பை ஊக்குவிக்கின்றன. இது நீரில் கரையக்கூடிய சல்போனேட் உப்புகளை வழங்குகிறது.

: PhSO 2 Cl + R 3 N + H 2 O → R 3 NH + [PhSO − − ] + HCl

## மேற்கோள்கள்

பகுப்பு:வேதியியல் பரிசோதனைகள்
பகுப்பு:பெயர் வினைகள்
ஓரியோலசு

**ஓரியோலசு** (*Oriolus*) என்பவை வண்ணமயமான பழைய உலக குருவிப் பேரினம் ஆகும்.  இவை கோர்வோயிடியன் குடும்பத்தினைச் சார்ந்த பறவைகளாகும் இவற்றிற்கும் புதிய உலக ஓரியோல்களுக்கும் எவ்வித தொடர்பும் இல்லை. புதிய உலக ஓரியோல்கள் இஐக்டெரிட்கள் (குடும்பம் இக்டெரிடே) எனப்படும். இவை பெரும் குடும்பமான பாசுரோசுடியாவைச் சார்ந்தவை.

## வகைப்பாட்டியல்
*ஓரியோலசு* பேரினமானது கரோலஸ் லின்னேயசால் 1766ஆம் ஆண்டில் இவரது *சிஸ்டமா நேச்சுரேயின்* 12வது பதிப்பில் கூறப்பட்டுள்ளது. இந்த பேரினத்தின் மாதிரி இனமாகத் தங்க மாங்குயில் (*ஓரியோலசு ஓரியோலசு*) உள்ளது. 1760-ல், பிரான்சு நாட்டுப் பறவையியலாளர் மதுரின் ஜாக் பிரீசன் தனது *ஆர்னித்தாலஜீ* பதிப்பில் *ஒரியோலசை, துர்டுசுவின்* துணைப்பிரிவாக குறித்துள்ளார். ஆனால் விலங்கியல் பெயரிடுதலுக்கான பன்னாட்டு ஆணையம் 1955-ல் *"ஓரியோலசு* பிரிசன், 1760" என்பதை துணைப்பிரிவாக ஏற்றுக்கொள்ளவில்லை லின்னேயசு தனது 10வது பதிப்பைப் புதுப்பித்தபோது 12க்கும் மேற்பட்ட பேரினங்களைச் சேர்த்தார். ஆனால் இவர் பொதுவாகத் தனது *ஆர்னிதோலஜியில்* பிரிசன் அறிமுகப்படுத்திய புதிய வகைகளை அடிப்படையாகக் கொண்டே பதிவிட்டார். லின்னேயசின் 12வது பதிப்பில் அசல் வெளியீடாகக் குறிப்பிடப்பட்ட ஒரே பேரினம் *ஓரியோலசு* ஆகும்*.* இந்த பெயர் பழைய பிரெஞ்சு வார்த்தையான *ஓரியோலில்* இருந்து பெறப்பட்டது. இது இந்தப் பறவையின் ஓசையிலிருந்து பெறப்பட்டது. ஆனால் வேறுசில இதன் பண்டைய இலத்தீன் சொல்லான *ஆரியோலசிற்கு* "தங்கம்" என்று பொருள் கூறி, இதன் நிறத்துடன் ஒப்பிடுவர். "ஓரியோலின்" பல்வேறு பொருள்கள் 12 மற்றும் 13ஆம் நூற்றாண்டுகளிலிருந்து உரோமானிய மொழிகளில் உள்ளன.

### பரவியுள்ள இனங்கள்

இந்த பேரினத்தில் சுமார் 30 சிற்றினங்கள் உள்ளன:

### முன்னாள் இனங்கள்
முன்பு, சில வகைப்பாட்டியலாளர்கள் இந்த சிற்றினங்த்தினை (அல்லது துணையினம்) *ஓரியோலசு* பேரினத்தில் உள்ள சிற்றினங்களாக கருதினர்:

* பசுமை அத்திப்பறவை *(ஓரியோலசு விர்டிசு*)
* பழுப்பு காது-சின்னான் (*இசுகுவாமிசெப்சு*)( *ஓரியோலசு இசுகுவாமிசெப்சு*)

## பரவல் மற்றும் வாழிடம்
மாங்குயில்கள் முக்கியமாக வெப்பமண்டல பகுதிகளில் வசிக்கும் குருவிகளாகும். இருப்பினும் யூரேசிய தங்க மாங்குயில் மிதவெப்பமண்டலம் பகுதிகளில் இனப்பெருக்கம் செய்கிறது.

## மேற்கோள்கள்

## வெளி இணைப்புகள்

* ஓரியோல்ஸ் (ஓரியோலிடே) - இணைய பறவை சேகரிப்பில் வீடியோக்கள், புகைப்படங்கள் மற்றும் ஒலிகள்
பகுப்பு:பறவைப் பேரினங்கள்
பகுப்பு:மாங்குயில்கள்
யூபலினோஸ்

[thumb| [யூபலினோசின் சுரங்கப்பாதை]]
thumb| சுரங்கப்பாதையின் நுழைவாயில்
**யூபலினோஸ்** (*Eupalinos*,    ) அல்லது மெகாராவின் **யூபலினோஸ்** என்பவர் பண்டைய கிரேக்க பொறியாளர் ஆவார். இவர் சாமோஸ் தீவில் உள்ள யூபலினோசின் சுரங்கப்பாதையை கிமு 6 ஆம் நூற்றாண்டில் அமைத்தவர் ஆவார்.

அந்தச் சுரங்கப்பாதையானது கிமு 550 மற்றும் 530 க்கு இடையில் அமைக்கப்பட்டது ஆகும்.  அது வரலாற்றில் அறியப்பட்ட இரண்டாவது சுரங்கப்பாதையாகும். இது இரு முனைகளிலிருந்தும் தோண்டப்பட்டது மேலும் அவ்வாறு செய்வதில் வடிவியல் அடிப்படையிலான அணுகுமுறை முதலில் பயன்படுத்தப்பட்டது.  அந்த சுரங்கம் அமைக்கபட்ட காலத்தின் மிக நீளமான சுரங்கப்பாதையாக அது இருந்ததால் யூபலினோசின் சுரங்கப்பாதை பண்டைய பொறியியலின் முக்கிய சாதனையாக கருதப்படுகிறது. இது சமோசின் சர்வாதிகாரியான பாலிகிரேட்சின் கட்டளையினால் கட்டப்பட்டது. அச்சரங்கமானது குறிப்பிடத்தக்க அளவாக  நீளமானது. அது ஒரு மலையின் அடிவாரத்தில் உள்ள சுண்ணாம்புக் கல் வழியாக குடையப்பட்டு நகரத்திற்கு தேவைப்பட்ட தண்ணீரைக் கொண்டு வர பயன்படுத்தபட்டது; இந்த சுரங்கப்பாதை இன்னும் உள்ளது.

கிரேக்க வரலாற்றாசிரியர் எரோடோட்டசு தனது *Histories* நூலில் (3.60) சுரங்கப்பாதையை குறித்து சுருக்கமாக விவரிக்கிறார் மற்றும் மெகாராவின் யூபலினோசை அதன் கட்டிடக் கலைஞர் என்று அழைக்கிறார்:

யூபலினோஸ் வரலாற்றில் முதல் நீர்ம பொறியியலாளராகக் கருதப்படுகிறார், இவரது பெயர் தவிர, இவரைப் பற்றி வேறு எதுவும் தெரியவில்லை. 

ஏதென்சுக்கும் கொரிந்துக்கும் இடையிலான புதிய விரைவு நெடுஞ்சாலையின்  இணைப்பை எளிதாக்குவதற்காக, அண்மையில் கொரிந்தியாவில் உள்ள ஜெரனியா மலைகளின் கீழ் யூபலினோசின் பெயர் சூட்டபட்ட ஒரு பெரிய  சுரங்கப்பாதை கட்டப்பட்டது. இந்த விரைவுச் சாலையில் ஒரே அகலம் கொண்ட மூன்று அடுத்தடுத்த சுரங்கங்களில் இதுவே  மிக நீளமானது.

## மேற்கோள்கள்
 

பகுப்பு:பண்டைய கிரேக்க நபர்கள்
மோதிரகண்ணி

**மோதிரக்கண்ணி** (*Hugonia mystax*) என்பது லினேசி குடும்பத்தில் உள்ள ஒரு வகை தாவரமாகும். இது முக்கியமாக தீபகற்ப இந்தியா மற்றும் இலங்கையின் வறண்ட காடுகளில் காணப்படுகிறது. இது ஒரு வறண்ட புதர் தாவரமாகும்.  மழைக்காலத்தில் மஞ்சள் பூக்கள் மற்றும் ஆரஞ்சு முதல் சிவப்பு நிற பழங்களை கொண்டிருக்கும். இதன் கிளைகளின் அடிப்பகுதியில் இலைகள் அற்று இருக்கும். அதற்கு பதிலாக மீசையை ஒத்திருக்கும் ஒரு ஜோடி வளைந்த முட்கள் உள்ளன. இது *மீசைக்கான* லத்தீன் பெயரான மிஸ்டாக்ஸ் என்ற சொல் அடைமொழியாக இத்தாவரத்துக்கான தாவரவியல் பெயரில் இடம்பெற்றுள்ளது.
இடது|thumb| தாவர இனத்தின் பெயருக்கு காரணமான வளைந்த முட்கள்
இதற்கான தமிழ் பெயரான மோதிர-கண்ணி என்ற பெயரானது, மோதிரத்தை ஒத்திருக்கும் வளைந்த முட்களைக் குறிக்கிறது. இத்தாவரத்தின் வேர்கள் துவர்ப்பும், கசப்பும் கொண்டது .மேலும் இது காய்ச்சல், வெர்மினோசிஸ் மற்றும் அழற்சிகளுக்கு சிகிச்சையளிக்கப் பயன்படுகிறது.

தீபகற்ப இந்தியாவின் தெற்கே மகாராட்டிரா முதல் ஒடிசா வரையிலான வறண்ட புதர் மற்றும் வெப்பமண்டல வறண்ட பசுமையான காடுகளில் இந்த இனம் பொதுவாக காணப்படுகிறது. குடாநாட்டின் சில பகுதிகளில் வருடத்திற்கு இரண்டு முறை மழைக்கு ஏற்ப பூக்கும். இதன் பூக்கள் *அபிஸ்* தேனீக்களால் மகரந்தச் சேர்க்கை செய்யப்படுகின்றன.  இதன் பழங்களை பறவைகள் உண்கின்றன, விதைகளை அவை பரப்புகின்றன.  இத்தவர இலைகள் பாரம்பரிய மருத்துவத்தில் பயன்படுத்தப்படுகிறது மற்றும் அழற்சி எதிர்ப்பு மருந்தாக பயன்படுத்தப்படுகிறது.

## குறிப்புகள்

பகுப்பு:பூக்கும் தாவரங்கள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
மெல்லிய அலகு மாங்குயில்

**மெல்லிய-அலகு மாங்குயில்** (*Slender-billed oriole*)*([[ஓரியோலசு]] தெனுரோசுடிரசு)* என்பது ஒரியோலிடே பறவை குடும்பத்தினைச் சார்ந்த சிற்றினமாகும். இது தென்கிழக்கு ஆசியா முதல் கிழக்கு இமயமலை வரை காணப்படுகிறது.

## வாழிடம்
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## வகைபாட்டியல்

### துணையினங்கள்
இரண்டு துணையினங்கள் *ஓ. தெனுரோசுடிரசு* சிற்றினத்தின் கீழ் அங்கீகரிக்கப்பட்டுள்ளன:

* *ஓ. தெ. இன்விசசு* - ரிலே, 1940 : தெற்கு வியட்நாமில் 
* *ஓ. தெ.* *தெனுரோசுடிரசு*- பிளைத், 1846 : கிழக்கு இமயமலையிலிருந்து தெற்கு சீனா மற்றும் மத்திய வியட்நாம் வரை

## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:மாங்குயில்கள்
அவர் எனக்கே சொந்தம்

**அவர் எனக்கே சொந்தம்** (*Avar Enakke Sontham*) 1977 இல் வெளிவந்த இந்தியத் தமிழ்த் திரைப்படமாகும். இப்படம் பஞ்சு அருணாசலம் கதை வசனத்திலும், பட்டு இயக்கத்திலும் வெளிவந்தது. இப்படத்தில் ஜெய்சங்கர், ஸ்ரீவித்யா, படாபட் ஜெயலட்சுமி, ஒய். விஜயா, தேங்காய் சீனிவாசன், வி. கே. ராமசாமி, விஜயகுமார் ஆகியோர் நடித்திருந்தனர்.

## நடிகர்கள்
* ஜெய்சங்கர்
* ஸ்ரீவித்யா
* படாபட் ஜெயலட்சுமி
* ஒய். விஜயா 
* தேங்காய் சீனிவாசன்
* வி. கே. ராமசாமி
* விஜயகுமார்

## பாடல்கள்
இப்படத்தில் கண்ணதாசன், பஞ்சு அருணாசலம் இயற்றிய பாடல்களுக்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
* 

பகுப்பு:1977 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
மகாநதி இரண்டாம் இரயில் பாலம்

**மகாநதி இரண்டாம் இரயில் பாலம்** (*Second Mahanadi Rail Bridge*) இந்திய மாநிலமான ஒடிசாவில் கட்டாக் நகருக்கு அருகே மகாநதியின் மீது கட்டப்பட்டுள்ள இரயில் பாலமாகும்.

மகாநதி முதல் இரயில் பாலம் 1899 ஆம் ஆண்டு சனவரி மாதம் 1 அன்று திறக்கப்பட்டது. ஒவ்வொன்றும் 100 அடி (30.48 மீட்டர்) நீளம் கொண்ட 64 இடைவெளிகளைக் கொண்டிருந்தது. 19 அடி 6 அங்குலம் (5.94 மீட்டர்) விட்டம் கொண்ட கிணறுகளில் குறைந்த அளவு நீர் மட்டத்திற்கும் கீழே 60 அடி (18.28 மீட்டர்) ஆழம் வரை மூழ்கியிருந்தது.  மகாநதி முதல் இரயில் பாலத்தின் கட்டுமானப் பொறியாளராக வில்லியம் பெக்கெட் பணியாற்றினார். 1901 ஆம் ஆண்டு பாலம் கட்டுமானம் குறித்து இவர் சமர்ப்பித்த கட்டுரைக்காக கட்டடப் பொறியாளர் நிறுவனம் இவருக்கு தங்கப் பதக்கம் வழங்கியது.

2.1 கிலோமீட்டர் (1.3 மைல்) நீளமுள்ள மகாநதி இரண்டாவது இரயில் பாலம் ₹120 கோடி (US$16 மில்லியன்) செலவில் 2008 ஆம் ஆண்டு கட்டப்பட்டது. இரயில்கள் ஒரு மணி நேரத்திற்கு 160 கி.மீ. (மணிக்கு 99.41 மைல்) வேகம் செல்லும் வகையில் பாலம் வடிவமைக்கப்பட்டுள்ளது. நிலநடுக்கத்தைத் தாங்கவும் போதுமான நடவடிக்கைகள் எடுக்கப்பட்டுள்ளன. 

## மேற்கோள்கள்

## புற இணைப்புகள்

பகுப்பு:ஒடிசா
பகுப்பு:இந்தியப் பாலங்கள்
லெஸ்போஸ்

**லெஸ்போஸ்** அல்லது **லெஸ்வோஸ்** (*Lesbos* or *Lesvos* , also ;  ) என்பது வடகிழக்கு ஏஜியன் கடலில் அமைந்துள்ள ஒரு கிரேக்க தீவு ஆகும். இது பெரும்பாலும் கிரேக்கத்தில், அதன் தலைநகருக்குப் பிறகு **மைட்டிலீன்**   ) என்று அழைக்கப்படுகிறது.  இது  பரப்பளவைக் கொண்டுள்ளது      இது கிரேக்கத்தின் மூன்றாவது பெரிய தீவாகும். இது துருக்கியிலிருந்து குறுகிய மைதிலினி நீர்சந்தியால் பிரிக்கப்பட்டுள்ளது. இத்தீவானது  பழங்கால/மெசோலிதிக் காலங்களில்  கடைசி பனியுக காலம் முடிவதற்கு முன்பு அனடோலியன் நிலப்பகுதியுடன் இணைக்கப்பட்டிருந்தது.

லெஸ்போஸ் என்பது வடக்கு ஏஜியன் பிராந்தியத்தின் பிராந்திய அலகின் பெயருமாகும், இந்த அலகில் லெஸ்போஸ் தீவு ஐந்து ஆளும் தீவுகளில் ஒன்றாகும். மற்றவை சியோஸ், இகாரியா, லெம்னோஸ், சாமோஸ் ஆகியவை ஆகும். வடக்கு ஏஜியன் பகுதி மக்கள் வசிக்கும் ஒன்பது தீவுகளை இது ஆளுகிறது. அவை லெஸ்போஸ், சியோஸ், பிசாரா, ஓனஸ்ஸஸ், இகாரியா, ஃபோர்னோய் கோர்சியன், லெம்னோஸ், அரிஸ்டாச்சஸ் எஃப்ஸ்ட்ரேடியோஸ், சமோஸ் ஆகியவை ஆகும். வடக்கு ஏஜியன் பிராந்தியத்தின் தலைநகரம் மிட்டிலீனி ஆகும் . சில சமயங்களில்  *கவிஞர்களின் தீவு*   என்று அழைக்கப்படும் லெஸ்போஸின் மக்கள்தொகை தோராயமாக 100,000 ஆகும், அவர்களில் மூன்றில் ஒரு பகுதியினர் தீவின் தென்கிழக்கு பகுதியில் உள்ள இதன் தலைநகரான மிட்டிலீனியில் வாழ்கின்றனர். மீதமுள்ள மக்கள் சிறிய நகரங்கள் மற்றும் கிராமங்களில் பரவியுள்ளனர். அவற்றில் மிகப் பெரியவை பிளோமாரி, கல்லோனி, கெரா கிராமங்கள், அகியாசோஸ், எரெசோஸ் மற்றும் மோலிவோஸ் (பண்டைய மிதிம்னா).

பிற்கால கிரேக்க எழுத்தாளர்களின் கூற்றுப்படி, மிட்டிலீனி நகரானது கிமு 11 ஆம் நூற்றாண்டில் பென்திலிடே குடும்பத்தால் நிறுவப்பட்டது. இவர்கள் தெசலியில் இருந்து வந்து நகர அரசை ஆட்சி செய்தனர். பிட்டகஸ் ஆஃப் மைட்டிலீன் தலைமையிலான மக்கள் கிளர்ச்சியால் (கிமு 590–580 )  அவர்களின் ஆட்சி முடிவுக்கு கொண்டுவந்தது. இடைக்காலத்தில், இது பைசாந்தியப் பேரரசு மற்றும் பின்னர் செனோவாக் குடியரசு போன்றவர்களின் ஆட்சியின் கீழ் இருந்தது. லெஸ்போஸ் 1462 இல் உதுமானிய பேரரசால் கைப்பற்றப்பட்டது. 1912 இல் முதல் பால்கன் போர் வரை, இது கிரேக்க இராச்சியத்தின் ஒரு பகுதியாக மாறும் வரை உதுமானியர்கள் தீவை ஆட்சி செய்தனர்.

இந்த தீவு பண்டைய கிரேக்க கவிஞரான சாப்போவின் இருப்பிடம் என்று பரவலாக அறியப்படுகிறது. ஓரினச்சேர்க்கையுடன் *[[அகனள்|லெஸ்பியன்]]* என்ற சொல் இதன் நவீன அர்த்தத்தைப் பெறுகிறது.

## குறிப்புகள்

பகுப்பு:கிரேக்கத் தீவுகள்
பகுப்பு:Coordinates on Wikidata
பகுப்பு:கிரேக்க மொழி வார்த்தைகளைக் கொண்ட கட்டுரைகள்
அரக்கு மாங்குயில்

**அரக்கு மாங்குயில்** (*Maroon oriole*)*(ஓரியலசு டிரைலீ)* எனும் சிற்றினப் பறவை ஓரியோலிடே குடும்பத்தினைச் சார்ந்தது. இது தென்கிழக்கு ஆசியாவில் காணப்படுகிறது.

## வகைப்பாட்டியல்
அரக்கு மாங்குயில் முதலில் *[[சூறைக்குருவி|பாஸ்டர்]]* பேரினத்தின் கீழ் விவரிக்கப்பட்டது. கரும் மாங்குயில், கருப்பு மற்றும் கருஞ்சிவப்பு மாங்குயில் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில்களின் கிளையினைச் சார்ந்தது.

### துணைச்சிற்றினங்கள்
இந்த சிற்றினத்தின் கீழ் நான்கு துணையினங்கள் அங்கீகரிக்கப்பட்டுள்ளன:

* *ஓ. டி. டிரைலீ*- (விகோர்சு, 1832) : இமயமலையிலிருந்து தெற்கு சீனா, வடக்கு இந்தோசீனா மற்றும் வடக்கு தாய்லாந்து வரை காணப்படும்
* *ஓ. டி. ராபின்சோனி* - டெலாகூர், 1927 : தெற்கு இந்தோசீனா
* *ஓ. டி. நிஜெல்லிகாடா* - (ஆர். ஸ்வின்ஹோ, 1870) : ஆய்னான்
* *ஓ. டி. அர்டென்சு* - (ஆர். ஸ்வின்ஹோ, 1862) : தைவான்

## விளக்கம்
இடது|thumb|அரக்கு மாங்குயில்
அரக்கு மாங்குயில், அரக்கு மற்றும் கருப்பு நிற இறகுகளுடன் கருப்பு தலை, கழுத்து மற்றும் இறக்கைகள் நீல நிற அலகுடன் காணப்படும். பெண் பறவைகள் சற்றே கருமையான உடலையும், இளம் வயதினர் இலகுவான உடலையும் கொண்டுள்ளன. வயது வந்த ஆண் பளபளப்பான இளம் நீலம் கலந்த கருஞ்சிவப்பு-அரக்கு நிறத்தில், கருப்பு தலை, கழுத்து மற்றும் இறக்கைகள் மற்றும் ஒரு செம்பழுப்பு-அரக்கு வாலினைக் கொண்டுள்ளது. பெண்கள் மற்றும் முதிர்ச்சியடையாத ஆண்களுக்குக் கருப்பு நிற கோடுகளுடன் சாம்பல்-வெள்ளை அடிப்பகுதியுடன் காணப்படும். வண்ணங்கள் வரம்பில் ஓரளவு மாறுபடும். இந்தியத் துணைக்கண்டத்தில் உள்ள பறவைகள் மங்கலான நிறங்களைக் கொண்டுள்ளன. தென்கிழக்கு ஆசியாவில் உள்ளன பிரகாசமான வண்ணங்களைக் கொண்டுள்ளன. மேலும் ஓரளவு சிவப்பு நிற தொனியுடன் காணப்படும்.

## வாழிடமும் பரவலும்
அரக்கு மாங்குயில், வங்கதேசம், பூட்டான், கம்போடியா, இந்தியா, லாவோஸ், மியான்மர், நேபாளம், தைவான், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது. இந்தியாவில், இது இமாச்சலப் பிரதேசத்திலிருந்து கிழக்கே அருணாச்சலப் பிரதேசம் மற்றும் மணிப்பூர் மலைகள் வரை காணப்படுகிறது.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.

## நடத்தை
அரக்கு மாங்குயில் தனியாகவோ அல்லது இணையாகவோ காணலாம். கூடு கட்டும் காலம் ஏப்ரல் முதல் மே வரை. கூடு என்பது தாவரத்தோல் நாரினால் ஆழமான பாரிய கோப்பை வடிவிலானது. இது சிலந்தி வலைகளால் பிணைக்கப்பட்டிருக்கலாம். ஆண் மற்றும் பெண் பறவைகள் இரண்டும் பெற்றோரின் கடமைகளைப் பகிர்ந்து கொள்கின்றன.

## உணவு
அரக்கு மாங்குயில்  காட்டு அத்தி, பெர்ரி, பூச்சி மற்றும் தேன் ஆகியவற்றை உண்ணுகிறது.

## மேற்கோள்கள்

பகுப்பு:நேபாளப் பறவைகள்
பகுப்பு:மாங்குயில்கள்
அவுட்ராம் பேங்சு

**அவுட்ராம் பேங்சு** (ஜனவரி 12, 1863 - செப்டம்பர் 22, 1932) என்பவர் அமெரிக்க விலங்கியல் நிபுணர் ஆவார் .

## இளமை & கல்வி
பேங்ஸ் வாட்டர்டவுன், மாசசூசெட்ஸில் எட்வர்ட் மற்றும் அன்னி அவுட்ராம் (ஹாட்கின்சன்) பேங்சின் இரண்டாவது மகனாகப் பிறந்தார். இவர் ஆர்வர்டு பல்கலைக்கழகத்தில் 1884 -1880 காலத்தில் கல்வி பயின்றார். ஆர்வர்டு ஒப்பீட்டு விலங்கியல் அருங்காட்சியக பாலூட்டிகளின் காப்பாளராகவும் 1900 ஆம் ஆண்டில் நியமிக்கப்பட்டார்.

## பணிகள்
பேங்சு 1906-ல் ஜமைக்காவிற்குச் சென்று அங்கு 100க்கும் மேற்பட்ட பறவைகளின் மாதிரிகளைச் சேகரித்தார். ஆனால் இவரது பயணம் டெங்கு காய்ச்சலால் தடைப்பட்டது. 1899ஆம் ஆண்டு ஆர்வர்டு கல்லூரிக்கு 10000க்கும் மேற்பட்ட பாலூட்டிகளின் தோல்கள் மற்றும் மண்டை ஓடுகளின் தொகுப்பினை வழங்கினார். இதில் 100 வகையான மாதிரி சிற்றினங்கள் இருந்தன. 1908ஆம் ஆண்டில் இவரது 24,000 பறவை தோல்கள் ஒப்பீட்டு விலங்கியல் அருங்காட்சியகத்திற்கு வழங்கப்பட்டது. மேலும் இவர் இதை அதிகரிக்கச் செய்தார். 1925இல் இவர் ஐரோப்பாவிற்குச் சென்றார். அருங்காட்சியகங்களைப் பார்வையிட்டு பறவையியல் வல்லுநர்களுடன் உரையாடி அறிவியல் பரிமாற்றங்களுக்கு ஏற்பாடு செய்தார். இவர் 70க்கும் மேற்பட்ட புத்தகங்கள் மற்றும் கட்டுரைகளை எழுதியுள்ளார். இவற்றில் 55 பாலூட்டிகள் குறித்தது.

## இறப்பு
பேங்சு, மாசசூசெட்சின் வேர்ஹாமில் உள்ள தனது கோடைக்கால இல்லத்தில் 1932ஆம் ஆண்டு செப்டம்பர் மாதம் இறந்தார். 

## ஆய்வு வெளியீடுகள்
* ''வாசிங்டனின் உயிரியல் சங்கத்தின்  வெளியீடான - புளோரிடா மான்'' 10:25-28 (1896)
* ''கொலம்பியாவின் சாண்டா மார்டா பிராந்தியத்தின் ஹம்மிங் பறவைகள்'' அமெரிக்க பறவையியல் வல்லுநர்கள் சங்கம், நியூயார்க் (1899)
* ''வாசிங்டனின் உயிரியல் சங்கத்தின்  வெளியீடான - புளோரிடா பூமா'' 13:15-17. (1899)
* ''முத்து தீவுகளின் பாலூட்டிகள் மற்றும் பறவைகள், பே ஆஃப் பனாமா'' ஆர்வர்ட்டு பல்கலைக்கழக ஒப்பீட்டு விலங்கியல் அருங்காட்சியகம், செய்தி வெளியீடு, 46 (8) : 137–160 (1905) ஜான் எலியட் தாயர்
* ''கிழக்கு சைபீரியாவின் ஆர்க்டிக் கடற்கரையின் பறவைகள் மற்றும் பாலூட்டிகள் பற்றிய குறிப்புகள்'' நியூ இங்கிலாந்து விலங்கியல் குழுமம் வெளியீடு, 5: 1–66 (1914) க்ளோவர் மோரில் ஆலன் மற்றும் ஜேஇ தாயர் உடன்
* ''கேமன் தீவுகள் ஹார்வர்ட் பல்கலைக்கழகத்தின் ஒப்பீட்டு விலங்கியல் அருங்காட்சியகத்திலிருந்து பறவைகளின் தொகுப்பு'', செய்தி வெளியீடு 60:301-320 (1916)

## தொடர்புடைய பெயர்ச்சொற்கள்
* *பாங்சியா* –*தாங்கர்* பேரினம் 
* *கிரேலாரியா பாங்சி* – சாண்டா மார்டா குருவி 
* *சைந்தியோசையூரசு புரோச்சசு* – பேங்சு மலை அணில் 

## மேற்கோள்கள்

## வெளி இணைப்புகள்
* Works by Outram Bangs at Project Gutenberg
* Works by or about Outram Bangs at Internet Archive

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1932 இறப்புகள்
பகுப்பு:1863 பிறப்புகள்
பகுப்பு:விலங்கியலாளர்கள்
மலபார் வானம்பாடி

**மலபார் வானம்பாடி** (*Malabar lark*) அல்லது **மலபார் கொண்டை வானம்பாடி** *(கெலெரிடா மலபாரிகா)* என்ற சிற்றினம் ஆலுடிடே வானம்பாடி குடும்ப பறவையாகும். இது மேற்கு இந்தியாவில் காணப்படுகிறது.

## வகைப்பாட்டியல்
முதலில், மலபார் வானம்பாடி  தற்போதைய பேரினத்திற்கு மாற்றப்படுவதற்கு முன்பு *அலாடா* பேரினத்தில் வகைப்படுத்தப்பட்டது. சிலர் தெக்லா வானம்பாடியினை இதன் துணைச்சிற்றினமாக கருதினர்.

## விளக்கம்
இடது|thumb
இது ஒரு சிறிய வகை வானம்பாடி ஆகும். இது நீண்ட கூர்முனை விறைப்பு முகடு கொண்டது. இது நெல்குருவியினை விட சாம்பல் நிறமானது. மேலும் இந்த சிற்றினத்தில் வெள்ளை இறக்கை மற்றும் வால் விளிம்புகள் இல்லை.

இது வட இந்தியாவில் இனப்பெருக்கம் செய்யும் கொண்டை வானம்பாடி போன்றது. மலபார் வானம்பாடி சிறியதாகவும், இருண்ட கோடுகள் கொண்ட சிவப்பு கலந்த பழுப்பு நிறத்தில் இறகுகள் இருக்கும். அதேசமயம் கொண்டை வானம்பாடி சாம்பல் நிறமாக இருக்கும். வயிறு வெள்ளை நிறத்திலானது. பாலினங்கள் ஒத்தவை.

சைக்சின் வானம்பாடி மற்றொரு இந்திய உறவினராகும். இது சிவப்பு-பழுப்பு நிற இறகுகளைக் கொண்டுள்ளது. ஆனால் சிறியது.  கடினமான நிமிர்ந்த முகடு மற்றும் வெற்று பழுப்பு கீழ்ப்பகுதிகளைக் கொண்டுள்ளது.

## பரம்பல்
மலபார் வானம்பாடி மேற்கு இந்தியாவில் காணப்படுகிறது. இது திறந்தவெளி, சாகுபடி மற்றும் புதர்க்காடுகளில்  பெரும்பாலும் காணப்படும் பொதுவான பறவை.

## நடத்தை மற்றும் சூழலியல்
மலபார் வானம்பாடி இரண்டு அல்லது மூன்று முட்டைகளை இடும். தரையில் கூடு கட்டி அமர்ந்து இனப்பெருக்கம் செய்யும் பறவையாகும். இதன் உணவு விதை மற்றும் பூச்சி. பூச்சியினை குறிப்பாக இனப்பெருக்க காலத்தில் உண்ணுகின்றது.
[இடது|thumb| இந்தியாவின் [கேரளம்|கேரளாவில் உள்ள கண்ணூரில்]]

## மேற்கோள்கள்

பகுப்பு:இந்தியப் பறவைகள்
பகுப்பு:வானம்பாடிகள்
பகுப்பு:தென்னிந்தியப் பறவைகள்
சைக் வானம்பாடி

**சைக் வானம்பாடி** (*Sykes's lark*)(*கெலெரிடா தேவா*) என்ற வானம்பாடி சிற்றினம் இந்தியாவின் வறண்ட பகுதிகளின் காணப்படுகிறது. இது முக்கியமாக மத்திய இந்தியாவில் மட்டுமே பரவிக் காணப்படும். தவறான பதிவுகள் காரணமாகத்  துணைக் கண்டத்தின் பிறபகுதிகளிலும் காணப்படுவதாகத் தெரிவிக்கின்றன. இதன் முதன்மையான முகடு மற்றும் ஒட்டுமொத்த பழுப்பு நிறத்தால் இது அடையாளம் காணப்படுகிறது. இதன் மார்பில் கோடுகள் உள்ளன. இவை சின்ன வானம்பாடியில் காணப்படுவதை மென்மையாக உள்ளது.

இதன் வாழிடத்தில் காணப்படும் மற்ற 34 வகைப் பறவைகளின் ஓசையினைப் போன்று ஒலி எழுப்பும் தன்மையுடையது என ஆய்வு தெரிவிக்கின்றது. இது முக்கியமாகத் தீபகற்ப இந்தியாவில் காணப்படுகிறது.

## வகைப்பாட்டியல்
ஆரம்பத்தில், சைக் வானம்பாடி *அலாடா* பேரினத்தைச் சேர்ந்ததாக வகைப்படுத்தப்பட்டது. சைக் வானம்பாடியின் வேறு பெயர்கள்: **தக்காண கொண்டை வானம்பாடி**, **தக்காண வானம்பாடி,** **சைக் கொண்டை வானம்பாடி**, **மஞ்சட்பழுப்பு கொண்டை வானம்பாடி** மற்றும் **மஞ்சட்பழுப்பு வானம்பாடி ஆகும்**.

## மேற்கோள்கள்

## படங்கள்

படிமம்:Sykes's Lark (Galerida deva) in Hyderabad, AP W IMG 8063.jpg|இந்தியாவின் ஐதராபாத்தில்
படிமம்:Sykes's Lark (Galerida deva) in Hyderabad, AP W IMG 8044.jpg|இந்தியாவின் ஐதராபாத்தில்


பகுப்பு:இந்தியப் பறவைகள்
பகுப்பு:வானம்பாடிகள்
இருமெத்தில்காட்மியம்

**இருமெத்தில்காட்மியம்** (*Dimethylcadmium*) என்பது Cd(CH3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகாட்மியம் சேர்மமாகும். நிறமற்ற நீர்மமாகக் காணப்படும் இருமெத்தில்காட்மியம் அதிக நச்சுத்தன்மை கொண்டதாகவும் காற்றில் புகையும் தன்மை கொண்டதாகவும் உள்ளது. நேர்கோட்டு மூலக்கூறு கட்டமைப்பில், 213 பைக்கோ மீட்டர் நீளம் கொண்ட C-Cd பிணைப்புகளால் இச்சேர்மம் ஆக்கப்படுகிறது. 
கரிமத் தொகுப்பு வினைகள் மற்றும் உலோகக்கரிம இரசாயன நீராவி படிவு முறை ஆகியவற்றில் மட்டும் இந்த சேர்மம்  சில பயன்பாடுகளைக் கொண்டுள்ளது. காட்மியம் செலீனைடு மீநுண் துகள்களின் தயாரிப்பிலும்  இருமெத்தில்காட்மியம் பயன்படுத்தப்படுகிறது. இருப்பினும் இதன் நச்சுத்தன்மையின் காரணமாக இப்பயன்பாடுகளில் இதை மாற்ற முயற்சிகள் மேற்கொள்ளப்பட்டன.
## தயாரிப்பு
காட்மியம் ஈராலைடுகளுடன் மெத்தில் கிரிக்கனார்டு வினையாக்கிகள் அல்லது மெத்தில்லித்தியம் வினையாக்கியைச் சேர்த்து சூடுபடுத்தினால் இருமெத்தில்காட்மியம் தோன்றுகிறது.
:CdBr2  +  2 CH3MgBr  →  Cd(CH3)2  +  2 MgBr2
இதே முறையிலேயே முதன் முதலில் தயாரிக்கப்பட்ட இருமெத்திலகாட்மியமும் தயாரிக்கப்பட்டது. 

இருமெத்திலகாட்மியம் வலிமை குறைந்த ஓர் இலூயிசு அமிலமாகும். ஈதருடனும் பைபிரிடினுடனும் சேர்ந்து இது ஒரு கூட்டுவிளைபொருளாக உருவாகிறது.

## மேற்கோள்கள்

பகுப்பு:காட்மியம் சேர்மங்கள்
பகுப்பு:நரம்பு நஞ்சுகள்
பண்டா இராச்சியம்

**பண்டா இராச்சியம்** (Banda state) இந்தியாவின் உத்தரப் பிரதேசம் மாநிலத்தின், புந்தேல்கண்ட் பகுதியில் 1790  முதல் 1858-ஆண்டு முடிய செயல்பட்ட ஒரு சுதேச சமஸ்தானம் ஆகும். பண்டா இராச்சியம் மராட்டியப் பேரரசுக்கு கப்பம் கட்டும் சிற்றரசாக இருந்தது. இந்த இராச்சியத்தை நிறுவியவர் முதலாம் அலி பகதூர் (1790–1802) ஆவார். பிரித்தானிய இந்தியாவிற்கு எதிரான 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பண்டா இராச்சியமும் பங்கேற்றினர். மேலும் அவகாசியிலிக் கொள்கையின் படி இந்த இராச்சியம் 1858-ஆம் ஆண்டில் கலைக்கப்பட்டு பிரித்தானிய இந்தியாவுடன் இணைக்கப்பட்டது.

1881-ஆம் ஆண்டின் மக்கள்தொகை கணக்கெடுப்பின் படி, பண்டா இராச்சியத்தின் மக்கள் தொகை 6,98,608 ஆகும்.

## வரலாறு
மராத்தியப் பேரரசின் பேஷ்வா பாஜிராவ்-மஸ்தானிக்கு பிறந்த பேரனும், சாம்செர் பகதூரின் மகனுமான முதலாம் அலி பகதூர் 1790-ஆண்டில் பண்டா இராச்சியத்தை தன்னாட்சியுடன் நிறுவினார். இவரது வழித்தோன்றலான இரண்டாம் அலி பகதூர் ஆட்சியின் போது பாண்டா இராச்சியம் 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பங்குபற்றியது. மேலும் அவகாசியிலிக் கொள்கையின் படி பாண்ட இராச்சியத்தை 1858-ஆம் ஆண்டில் பிரித்தானிய இந்தியாவுடன் இணைத்தனர். 
## ஆட்சியாளர்கள்
*முதலாம் அலி பகதூர் (1790–1802)
*சுல்பிகர் அலி  (1802)
*இரண்டாம் சாம்செர் பகதூர்  (1802–1825)
*சுல்பிகர் அலி(1823–1850)
*இரண்டாம் அலி பகதூர் (1850–1858)

## இந்தனையும் காண்க
* மன்னர் அரசு (பிரித்தானிய இந்தியா)
* இந்திய மன்னராட்சி அரசுகளின் பட்டியல்

## மேற்கோள்கள்

பகுப்பு:உத்தரப் பிரதேசத்தின் வரலாறு
பகுப்பு:புந்தேல்கண்ட்
பகுப்பு:முன்னாள் முடியாட்சிகள்
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:மராட்டியப் பேரரசு
தோடா மார்க்

**தோடா மார்க் தாலுகா** (**Dodamarg taluka**), இந்தியாவின் மகாராட்டிரா மாநிலத்தின் கொங்கண் மண்டலத்தில் உள்ள சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் *தோடா மார்க்* ஆகும்.2011 இந்திய மக்கள் தொகை கணக்கெடுப்பின் படி,  இத்தாலுகா 51 வருவாய் கிராமங்களைக் கொண்டது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 12,035 குடும்பங்கள் கொண்ட தோடாமார்க்  தாலுகாவின் மொத்த மக்கள் தொகை  48,904 ஆகும். மக்கள் தொகையில் ஆண்கள்  24,242  மற்றும்  24,662 பெண்கள் ஆக உள்ளனர். பாலின விகிதம் 1000 ஆண்களுக்கு 1,017 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 4266 9%   ஆகும். சராசரி எழுத்தறிவு 82.57%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  3,090  மற்றும்  307  ஆகவுள்ளனர்.  சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்    பேர் வீதம் வாழ்கின்றனர்.  மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் ,96.21% இசுலாமியர்கள் 1.37%, பௌத்தர்கள் 0.43%,  சமணர்கள் , கிறித்துவர்கள் 1.83% மற்றும் பிறர்  0.17% ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.இத்தாலுகாவின் 100% மக்கள் கிராமப்புறங்களில் வாழ்கின்றனர்.

## மேற்கோள்கள்

பகுப்பு:சிந்துதுர்க் மாவட்டம்

பகுப்பு:சிந்துதுர்க் மாவட்டத்தின் வட்டங்கள்
கெலெரிடா

**கெலெரிடா** (*Galerida*) என்ற பேரினம் பறவைகள் குடும்பமான அல்லெடிடேவினைச் சார்ந்தது . இதனுடைய தற்போதைய அறிவியல் பெயர் இலத்தீன் மொழியிலிருந்து பெறப்பட்டது. *கேலரிடா* என்பது *கேலரம்*, "தொப்பி" எனப் பொருள் உடையது. *கெலெரிடா* என்பது முந்தைய பேரினப்  பெயர்களான *காலெண்டுலா,* *கெலிகோரிசு* மற்றும் *டிலோகோரிசு* உடன் ஒத்ததாக இருக்கிறது.

## வகைப்பாட்டியல்
பேரினம் *கெலெரிடா* ஜெர்மன் விலங்கியல் நிபுநர்பிரெடெரிக் போயியால் 1828-ல் தோற்றுவிக்கப்பட்டது. இப்பேரினத்தின் மாதிரி இனமாகக் கொண்டை வானம்பாடி பின்னர்  நியமிக்கப்பட்டது.

### பரவியுள்ள சிற்றினங்கள்
பேரினத்தின் கீழ் ஏழு சிற்றினங்கள் உள்ளன:

### அழிந்துபோன சிற்றினங்கள்
இந்த பேரினத்தில் குறைந்தது இரண்டு புதைபடிவ சிற்றினங்கள் உள்ளன:

* † *கெலெரிடா* *பல்கேரிகா* (பிலியோசீன் பிற்காலம், வர்ஷெட்ஸ், பல்கேரியா) 
* † *கெலெரிடா* *பன்னோனிகா* (பிலியோசீன்,கசர்னோட்டா, அங்கேரி)

### முன்னாள் சிற்றினங்கள்
முன்னர், சில வகைப்பாட்டியலர்கள் பின்வரும் சிற்றினங்கள் (அல்லது துணையினங்கள்) *கெலெரிடா* பேரினத்தில் உள்ள சிற்றினங்களாகக் கருதினர்:

* குட்டை வால் வானம்பாடி (*கெலெரிடா  பிரிமேண்ட்லீ*)
* துன் வானம்பாடி (*காலெண்டுலா துன்னீ*)

## மேற்கோள்கள்

பகுப்பு:பறவைப் பேரினங்கள்
பார்கி அணை

**பார்கி அணை** (*Bargi Dam*) இந்தியாவின் மத்தியப் பிரதேசத்தில் உள்ள நர்மதா ஆற்றின் மீது கட்டப்படவுள்ள 30 பெரிய அணைகளின் சங்கிலித் தொடரில் முதன் முதலில் கட்டி முடிக்கப்பட்ட அணைகளில் ஒன்றாகும். நகரின் அருகாமையில் உள்ள பகுதிகளுக்கு முக்கிய நீராதாரமாக இருப்பதனால் பார்கி அணை  முக்கியத்துவம் கொண்டு விளங்குகிறது. பார்கி திசைதிருப்பும் அல்லது மாற்றுவழித் திட்டம் மற்றும் ராணி அவந்திபாய் லோதி சாகர் திட்டம் என்ற இரண்டு பெரிய நீர்ப்பாசனத் திட்டங்கள் பார்கி அணை நிர்வாகத்தால் உருவாக்கப்பட்டுள்ளன. படகுச் சவாரி, மீன்பிடிப்பு, நீர் விளையாட்டு போன்ற வசதிகளும் தற்போது ஏற்படுத்தப்பட்டு ஒரு சுற்றுலாத் தலமாகவும் பார்கி அணை திகழ்கிறது. 
மைனா, கிளிகள், நாரைகள், புறாக்கள் மற்றும் உள்ளூர் கரிச்சாங்குருவிகள் போன்ற பறவையினங்கள் அணைக்கு வந்து நீரறுந்தும் காட்சியை இரசிக்கும் வாய்ப்பும் இங்கு சுற்றுலாப் பயணிகளுக்கு கிடைக்கிறது. 
## மேற்கோள்கள்

## புற இணைப்புகள்
* 

பகுப்பு:மத்தியப் பிரதேச அணைகள்
பகுப்பு:நருமதை ஆற்றின் குறுக்கே கட்டப்பட்ட அணைகள்
தேவகடத் தாலுகா

**தேவகாட் தாலுகா** (**Devgad taluka**) இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் தேவகோட் ஆகும். 
அரபுக் கடலை ஒட்டி அமைந்த தேவ்கோட் தாலுகாவில் சிறுதுறைமுகம் உள்ளது.  அல்போன்சா மாம்பழ விளைச்சலைக்கு பெயர் பெற்றது.2011 இந்திய மக்கள் தொகை கணக்கெடுப்பின் படி, இத்தாலுகா 98 வருவாய் கிராமங்களை கொண்டது. இத்தாலுகா அல்போன்சா மாம்பழம் ஏற்றுமதி, மீன்பிடி துறைமுகம், காற்றாலை மின்சாரம் உற்பத்திக்கு பெயர் பெற்றது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,   தாலுகாவின் மொத்த மக்கள் தொகை 2,49,335  ஆகும். மக்கள் தொகையில் ஆண்கள் 124,446   மற்றும்  பெண்கள் 124,889  ஆக உள்ளனர். பாலின விகிதம் 1000 ஆண்களுக்கு 1,004 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 42129 - 17%  ஆகும். சராசரி எழுத்தறிவு  63.04%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  9,421  மற்றும்  49,930  ஆகவுள்ளனர். 100% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.42%, இசுலாமியர்கள் 4.41%  மற்றும் பிறர்  0.17%  ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.

## தட்ப வெப்பம்

## மேற்கோள்கள்

பகுப்பு:சிந்துதுர்க் மாவட்டம்
பகுப்பு:சிந்துதுர்க் மாவட்டத்தின் வட்டங்கள்
கனகவல்லி தாலுகா

**கனகவல்லி தாலுகா** (Kankavli taluka). இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் *கனகவல்லி* நகரம் ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா  1 பேரூராட்சி, 1  கணக்கெடுப்பில் உள்ள ஊர்களும்   மற்றும் 105  வருவாய் கிராமங்களை  கொண்டது. இத்தாலுகாவின் பரப்பளவு 784 சதுர கிலோ மீட்டர் ஆகும். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 173 பேர் வீதம் வாழ்கின்றனர். 81.96% மக்கள் கிராமப்புறத்தில் வாழ்கின்றனர்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 33930 குடும்பங்கள் கொண்ட கனகவல்லி தாலுகாவின் மொத்த மக்கள் தொகை 1,35,295  ஆகும். மக்கள் தொகையில் ஆண்கள்  66241 மற்றும் 69054  பெண்கள் ஆக உள்ளனர். பாலின விகிதம் 1000 ஆண்களுக்கு  1042 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  11878 - 8.78% ஆகும். சராசரி எழுத்தறிவு    ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  8.82%   மற்றும் 0.91%    ஆகவுள்ளனர்.  சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்    பேர் வீதம் வாழ்கின்றனர்.  மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 88.41%, இசுலாமியர்கள் 3.82%, பௌத்தர்கள் 5.77%,  சமணர்கள் 	0.46%, கிறித்துவர்கள் 1.39% மற்றும் பிறர் 0.15%  ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.
## மேற்கோள்கள்

பகுப்பு:சிந்துதுர்க் மாவட்டம்
பகுப்பு:சிந்துதுர்க் மாவட்டத்தின் வட்டங்கள்
ஐதராக்சிபீனமேட்டு

**ஐதராக்சிபீனமேட்டு** (*Hydroxyphenamate*) என்பது C11H15NO3 என்ற மூலக்கூற்று வாய்ப்பாட்டால் விவரிக்கப்படும் ஒரு மயக்க மருந்தாகும். ஆக்சிபெனமேட்டு என்ற பெயராலும் அழைக்கப்படும் இம்மருந்து இலிசுட்டிகா என்ற வணிகப் பெயரால் விற்கப்படுகிறது. ஏக்கமடக்கும் இம்மருந்து கார்பமேட்டு வகை மருந்தாகவும் வகைப்படுத்தப்படுகிறது. தற்போது அமெரிக்காவில் இம்மருந்து விற்பனை செய்யப்படுவதில்லை. மற்ற கார்பமேட்டு மயக்க மருந்துகளைப் போல இதுவும் வேதியியல் ரீதியாக மெப்ரோபமேட்டுடன் தொடர்புடையாதாகும். மெப்ரோமேட்டு மில்டவுன் என்ற வணிகப்பெயரால் விற்கப்பட்டது. 1961 ஆம் ஆண்டுதான் ஐதராக்சிபீனமேட்டு அமெரிக்க சந்தைக்கு அறிமுகப்படுத்தப்பட்டது. முதியோர்களுக்கு தினமும் 3 அல்லது நான்கு வேளை  200 மில்லி கிராம் அளவுக்கு மருந்தளவாக கொடுக்கவும் அப்போது பரிந்துரைக்கப்பட்டது.

## மேற்கோள்கள்

பகுப்பு:கார்பமேட்டுகள்
பகுப்பு:மூன்றாம் நிலை ஆல்ககால்கள்
பகுப்பு:மயக்க மருந்துகள்
கூடல் தாலுகா

**கூடல் தாலுகா**, இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் *கூடல்* நகரம்  ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா   1 பேரூராட்சி மற்றும் 154 வருவாய் கிராமங்களைக்  கொண்டது.  இத்தாலுகாவின்  மக்கள் கிராமப்புறங்களில் வாழ்கின்றனர். இத்தாலுகாவின் 95% மக்கள் கிராமபுறங்களில் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,   குடும்பங்களைக் கொண்ட தாலுகாவின் மொத்த மக்கள் தொகை  1,55,624 ஆகும். மக்கள் தொகையில் ஆண்கள் 77,159  மற்றும்  பெண்கள் 78,465  ஆக உள்ளனர். பாலின விகிதம் 1000 ஆண்களுக்கு 1,017 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  12918 - 8%  ஆகும். சராசரி எழுத்தறிவு  85.83%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  10,398  மற்றும்   1,879 ஆகவுள்ளனர். இதன் மக்கள் தொகையில் இந்துக்கள் 93.77%, இசுலாமியர்கள் 2.57%, பௌத்தர்கள் 1.95%,  சமணர்கள் , கிறித்துவர்கள் 1.42% மற்றும் பிறர்   0.29% ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.
## மேற்கோள்கள்

பகுப்பு:சிந்துதுர்க் மாவட்டம்
பகுப்பு:சிந்துதுர்க் மாவட்டத்தின் வட்டங்கள்
மால்வன் தாலுகா

**மால்வன் தாலுகா** (Malvan taluka),  இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம்  ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா  மால்வன் எனும் நகராட்சி மன்றம்   மற்றும்  135 வருவாய் கிராமங்களைக்  கொண்டது.  இத்தாலுகாவின்  90% மக்கள் கிராமப்புறங்களில் வாழ்கின்றனர்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  28924   குடும்பங்களைக் கொண்ட தாலுகாவின் மொத்த மக்கள் தொகை  1,11,807 ஆகும். மக்கள் தொகையில் ஆண்கள் 55010   மற்றும்  பெண்கள்  56797  ஆக உள்ளனர். பாலின விகிதம் 1000 ஆண்களுக்கு 1032 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  8342 - 7.46%  ஆகும். சராசரி எழுத்தறிவு  81.4%   ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  7,015  மற்றும்  785  ஆகவுள்ளனர். 639.42  சதுர கிலோ மீட்டர் பரப்பளவு கொண்ட  இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  175   பேர் வீதம் வாழ்கின்றனர். இதன் மக்கள் தொகையில் இந்துக்கள் 92.76%, இசுலாமியர்கள் 1.53%, பௌத்தர்கள் 3.19%, கிறித்துவர்கள் 2.32% மற்றும் பிறர் 0.19%  ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.

## மேற்கோள்கள்

பகுப்பு:சிந்துதுர்க் மாவட்டம்
பகுப்பு:சிந்துதுர்க் மாவட்டத்தின் வட்டங்கள்
செம்மார்பு தேன்சிட்டு

**செம்மார்பு தேன்சிட்டு** (*Red-chested sunbird*) பறவை (*சின்னிரிஸ் எரித்ரோசெர்கசு*) என்பது நெக்டரினிடே குடும்பத்தில் உள்ள ஒரு வகை பறவையாகும். இது புருண்டி, காங்கோ மக்களாட்சிக் குடியரசு, எத்தியோப்பியா, கென்யா, உருவாண்டா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது.

## வகைப்பாட்டியல்
1857ஆம் ஆண்டில் வெள்ளை நைல் நதிக்கு அருகில் உள்ள மாதிரிகளை அடிப்படையாகக் கொண்டு 1857ஆம் ஆண்டில் குஸ்டாவ் ஹார்ட்லாப் என்பவரால் சிவப்பு மார்புடைய தேன்சிட்டு *நெக்டாரினியா எரித்ரோசெர்கசு* என விவரிக்கப்பட்டது.

## மேற்கோள்கள்

பகுப்பு:கிழக்கு ஆப்பிரிக்க பறவைகள்
பகுப்பு:தேன்சிட்டு
வைபவ்வாடி தாலுகா

**வைபவ்வாடி தாலுகா**, (Vaibhavwadi taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம்  ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 59 வருவாய் கிராமங்களைக்  கொண்டது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  இத்தாலுகாவின் மொத்த மக்கள் தொகை 43,845  ஆகும். மக்கள் தொகையில் ஆண்கள்  20,563  மற்றும் 23,282  பெண்கள் ஆக உள்ளனர். பாலின விகிதம் 1000 ஆண்களுக்கு 1,132 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 3870 - 9%  ஆகும். சராசரி எழுத்தறிவு  74.96%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  3,712  மற்றும்  207  ஆகவுள்ளனர்.   கிராமப்புறங்களில் 100%  மக்கள் வாழ்கின்றனர். இதன் மக்கள் தொகையில் இந்துக்கள் 86.16%), இசுலாமியர்கள் 6.7%, பௌத்தர்கள் 6.87%  மற்றும் பிறர் 0.27%  ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.

## மேற்கோள்கள்

பகுப்பு:சிந்துதுர்க் மாவட்டம்

பகுப்பு:சிந்துதுர்க் மாவட்டத்தின் வட்டங்கள்
யசகர்ணன்

**யசகர்ணன்** (*Yashahkarna*) ( ஆட்சிக் காலம்; பொ.ச. 1073-1123) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவனது ஆட்சியின் போது, காலச்சூரிகள் தங்கள் இராச்சித்தின் வடக்குப் பகுதிகளை ககாதவலார்களிடம் இழந்தனர். மேலும் பரமாரர்களுக்கும்  சந்தேலர்களுக்கும் எதிராக தோல்வியடைந்தனர்.

## ஆட்சி
யசகர்ணன் கர்ணனின் மகனாவான். இவனது தாயார் அவல்லாதேவி ஒரு ஹூண இளவரசியாவாள். பொ.ச.1073இல் யசகர்ணன் அரியணை ஏறினான். விரைவில் ஆந்திரா பகுதியை தாக்கினான். அங்கு திரக்சாரமம் சிவன் கோவிலில் வழிபாடு செய்ததாக கூறப்படுகிறது. கீழைச் சாளுக்கிய மன்னன் ஏழாம் விஜயாதித்தன் அப்போதைய ஆட்சியாளனாக இருக்கலாம். வரலாற்றாசிரியர் வி.வி.மிராஷி குறிப்பிடும் சம்பரண்யம் என்ற பகுதியையும் (பீகாரிலுள்ள சம்பரண்) யசகர்ணன் வெற்றி பெற்றான்.

யசகர்ணன், வாரணாசி உட்பட தனது இராச்சியத்தின் வடக்குப் பகுதிகளை ககாதவலர்களிடம் இழந்தான். பரமார மன்னன் இலட்சுமதேவன் இவனது ஆட்சியின் போது காலச்சூரி திரிபுரி மீது படையெடுத்தான். சந்தேல மன்னன் சல்லக்சணவர்மனும் யசகர்ணனை தோற்கடித்தான்.  யசகர்ணனின் இராஜகுரு (அரச ஆசான்) புருஷ-சிவன் ஆவார். 

## சான்றுகள்

### உசாத்துணை

* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
வெங்குர்லா தாலுகா

**வெங்குர்லா தாலுகா** (Vengurla taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிட நகரம் **வெங்குர்லா** நகராட்சி  ஆகும்.2011 இந்திய மக்கள் தொகை கணக்கெடுப்பின் படி, இத்தாலுகா 1  நகராட்சி மன்றம்  மற்றும் 83 வருவாய் கிராமங்களைக் கொண்டது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 21,519 குடும்பகளைக் கொண்ட    இத்தாலுகாவின் மொத்த மக்கள் தொகை 85,801   ஆகும். மக்கள் தொகையில் ஆண்கள்  42235 மற்றும் 43566 பெண்கள் ஆக உள்ளனர். பாலின விகிதம் 1000 ஆண்களுக்கு 1032  பெண்கள் வீதம் உள்ளனர். 6 வயதிற்குட்பட்ட குழந்தைகள் 6664 - 7.77%  எண்ணிக்கை  ஆகும். சராசரி எழுத்தறிவு  81.67%   ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே    மற்றும்    ஆகவுள்ளனர். இதன் மக்கள் தொகையில் இந்துக்கள் 94.61%, இசுலாமியர்கள் 1.34%, பௌத்தர்கள் 1.34%, கிறித்துவர்கள் 3.37% மற்றும் பிறர் 0.14%  ஆக உள்ளனர். 302.03 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 284 பேர் வீதம் வாழ்கின்றனர்.
## மேற்கோள்கள்

பகுப்பு:சிந்துதுர்க் மாவட்டம்
பகுப்பு:சிந்துதுர்க் மாவட்டத்தின் வட்டங்கள்
சவந்த்வாடி தாலுகா

**சவந்த்வாடி தாலுகா** (SAWANTWADI taluka), இந்தியாவின் மகாராட்டிரா மாநிலத்தின் கொங்கண் மண்டலத்தில் அரபுக் கடலை ஒட்டி அமைந்த சிந்துதுர்க் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் **[[சாவந்த்வாடி]]** நகரம் ஆகும்.  2011 இந்திய மக்கள் தொகை கணக்கெடுப்பின் படி, இத்தாலுகா  1 நகராட்சி மன்றம்,  2 கணக்கெடுப்பில் உள்ள ஊர்களும்   மற்றும் 82 வருவாய் கிராமங்களைக்  கொண்டது.  பிரித்தானிய இந்தியாவின் ஆட்சியில் இத்தாலுகா சாவந்த்வாடி சமஸ்தானத்தில் இருந்தது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, இத்தாலுகாவின் மொத்த மக்கள் தொகை 147,466  ஆகும். மக்கள் தொகையில் ஆண்கள் 72,944   மற்றும்  பெண்கள் 74,522  ஆக உள்ளனர். பாலின விகிதம் 1000 ஆண்களுக்கு 1,022  பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 12426 - 8%  ஆகும். சராசரி எழுத்தறிவு 86.71%   ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே   8,350 மற்றும்   1,061 ஆகவுள்ளனர். இதன் மக்கள் தொகையில் இந்துக்கள் 92%, இசுலாமியர்கள் 3.98%, பௌத்தர்கள் 0.44%, கிறித்துவர்கள் 3.26% மற்றும் பிறர் 0.32%  ஆக உள்ளனர்.  இதன் பெரும்பான்மையான பேச்சு மொழி மராத்தி மொழி ஆகும்.
## மேற்கோள்கள்

பகுப்பு:சிந்துதுர்க் மாவட்டம்
பகுப்பு:சிந்துதுர்க் மாவட்டத்தின் வட்டங்கள்
பெம்பா தேன்சிட்டு

**பெம்பா தேன்சிட்டு** (*Pemba sunbird*)(*சின்னைரிசு பெம்பே*) என்பது தேன்சிட்டு பறவை குடும்பத்தில் உள்ள சிற்றினமாகும். இது தன்சானியா பெம்பா தீவில் மட்டுமே காணப்படும் அகணிய உயிரியாகும்.

ஜூன் 2018-ல் உங்குஜா தீவில் உள்ள தொங்கும் கூட்டில் இனப்பெருக்க இணை ஒன்று தங்கள் குஞ்சுகளுக்கு உணவளிப்பதைக் காண முடிந்தது.

## மேற்கோள்கள்

பகுப்பு:தேன்சிட்டு
இரத்தினகிரி தாலுகா

**இரததினகிரி தாலுகா**, (Ratnagiri taluka) இந்தியாவின் மகாராட்டிரா மாநிலத்தின் கொங்கண் மண்டலத்தில், அரபுக் கடலை ஒட்டி அமைந்த இரத்தினகிரி மாவட்டத்தின் 9 தாலுகாக்களில் ஒன்றாகும்.இதன் நிர்வாகத் தலைமையிடம் ரத்னகிரி நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா  1 நகராட்சி மன்றம், 4 கணக்கெடுப்பில் உள்ள ஊர்களும்   மற்றும் 196 வருவாய் கிராமங்களைக்  கொண்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 941.28  சதுர கிலோ மீட்டர் பரப்பளவும், 74,137   குடும்பங்களைக் கொண்ட  இத்தாலுகாவின் மொத்த மக்கள் தொகை  3,19,449  ஆகும். மக்கள் தொகையில் ஆண்கள்  1,55,575   மற்றும்  1,63,874  பெண்கள் ஆக உள்ளனர். பாலின விகிதம் 1000 ஆண்களுக்கு 1053  பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  31099 - 9.74%  ஆகும். சராசரி எழுத்தறிவு 78.59%    ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  4.34%   மற்றும்  0.38%   ஆகவுள்ளனர். இதன் மக்கள் தொகையில் இந்துக்கள் 77.25%, இசுலாமியர்கள் 16.39%, பௌத்தர்கள் 5.77%,  சமணர்கள் 0.27%, கிறித்துவர்கள்  0.23% மற்றும் பிறர்  0.10% ஆக உள்ளனர்.  941.28 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  339 பேர் வீதம் வாழ்கின்றனர்.
## மேற்கோள்கள்

## வெளி இணைப்புகள்
* இரத்தினகிரி மாவட்டத்தின் வரைபடம் 

பகுப்பு:ரத்னகிரி மாவட்டம்
சங்கமேஸ்வர் தாலுகா

**சங்கமேஸ்வர் தாலுகா** (Sangameshwar taluka), இந்தியாவின் மகாராட்டிரா மாநிலத்தின் கொங்கண் மண்டலத்தில், அரபுக் கடலை ஒட்டி அமைந்த இரத்தினகிரி மாவட்டத்தின் 9 தாலுகாக்களில் ஒன்றாகும். இதன் நிர்வாகத் தலைமையிடம் **தேவ்ருக்** ஆகும்.  ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1  கணக்கெடுப்பில் உள்ள ஊர்களும்   மற்றும் 197 வருவாய் கிராமங்களைக்  கொண்டது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  சதுர கிலோ மீட்டர்  இத்தாலுகாவின் மொத்த மக்கள் தொகை 1,98,343  ஆகும். மக்கள் தொகையில் ஆண்கள் 92,791   மற்றும்  பெண்கள் 105,552  ஆக உள்ளனர். பாலின விகிதம் 1000 ஆண்களுக்கு  1,138 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 17832 - 9%   ஆகும். சராசரி எழுத்தறிவு  79.26%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  9,712  மற்றும்  407  ஆகவுள்ளனர். இதன் மக்கள் தொகையில் இந்துக்கள் 84.06%, இசுலாமியர்கள் 6.04%, பௌத்தர்கள் 9.09%,  சமணர்கள் 0.52%  மற்றும் பிறர் 0.20%  ஆக உள்ளனர். 
## மேற்கோள்கள்

## வெளி இணைப்புகள்
* இரத்தினகிரி மாவட்டத்தின் வரைபடம்

பகுப்பு:ரத்னகிரி மாவட்டம்
கசுதவ் ஹார்ட்லாப்

thumb|292x292px| கசுதவ் ஹார்ட்லாப்
**கரேல் ஜோகன் கசுதவ் ஹார்ட்லாப்** (*Gustav Hartlaub*)(8 நவம்பர் 1814 - 29 நவம்பர் 1900) என்பவர் ஜெர்மன் மருத்துவர் மற்றும் பறவையியல் நிபுணர் ஆவார் .

## இளமை
ஹார்ட்லாப் பிரெமனில் 1814ஆம் ஆண்டு பிறந்தார். இவர் கோட்டிங்கனில் மருத்துவத்தில் பட்டம் பெறுவதற்கு முன்பு பான் மற்றும் பெர்லினில் கல்வி பயின்றார்.

## பறவையியல் ஆய்வு
1840ஆம் ஆண்டில், இவர் கவர்ச்சியான பறவைகள் குறித்துப் படிக்கவும் சேகரிக்கவும் தொடங்கினார். இவர் சேகரித்த பறவைகளின் மாதிரிகளை பிரெமன் இயற்கை வரலாற்று அருங்காட்சியகத்திற்கு வழங்கினார். இதில் சில வகைகள் இவரால் முதல் முறையாக விவரிக்கப்பட்டுள்ளன. 1852ஆம் ஆண்டில், இவர் ஜீன் கபானிஸ், *ஜர்னல் ஃபர் ஆர்னிதோலஜி* எனும் ஆய்விதழை நிறுவினார். இவர் ஓட்டோ *ஃபின்ச், பெய்ட்ராக் ஜூர் ஃபானா சென்ட்ரல் பாலினீசியன்ஸ்: ஆர்னிதோலஜி டெர் விட்டி-, சமோவா அண்ட் டோங்கா- இன்செல்ன்* உடன் எழுதினார். ஹாலே, எச். ஷ்மிட். வண்ண அச்சுப்பிரதிகள் 1867 பணியின் போது சேகரித்த பறவை மாதிரிகளை அடிப்படையாகக் கொண்டது. எடுவார்ட் ஹென்ரிக் கிராபி கோடெஃபெர்ரோய் அருங்காட்சியகத்திற்காகச் சேகரிக்கப்பட்டவை இவை.

## கவுரவம்
ஹார்ட்லாப்சு கொக்கு, ஹார்ட்லாப்சு டுராகோ, ஹார்ட்லாப்சு வாத்து மற்றும் ஹார்ட்லாப்சு கடற்காகம் உள்ளிட்ட பல பறவைகள் இவரது நினைவாகப் பெயரிடப்பட்டன.

## மேற்கோள்கள்

* Beolens, Bo; and Michael Watkins (2003). *Whose bird? : common bird names and the people they commemorate*. London: Christopher Helm. .

## வெளி இணைப்புகள்

* 
* 

பகுப்பு:1900 இறப்புகள்
பகுப்பு:1814 பிறப்புகள்
பகுப்பு:விலங்கியலாளர்கள்
அன்ரன் ரெய்ச்செனோவ்

thumb
**அன்ரன் ரெய்ச்செனோவ்** (*Anton Reichenow*)(1 ஆகத்து 1847 சார்லட்டன்பர்க்கில் - 6 சூலை 1941 ஆம்பர்கு) என்பவர் ஜெர்மன் பறவையியல் மற்றும் ஹெர்பெட்டாலஜிஸ்ட் ஆவார் .

## பணி
ரெய்ச்செனோவ் ஜீன் கபானிசின் மருமகன் மற்றும் பெர்லின் இயற்கை வரலாற்று அருங்காட்சியகத்தில் 1874 முதல் 1921 வரை பணியாற்றியவர் ஆவார். இவர் ஆப்பிரிக்கப் பறவைகளின் நிபுணராக இருந்தார். 1872 மற்றும் 1873-ல் மேற்கு ஆப்பிரிக்காவிற்குப் பறவைச் சேகரிப்பு பயணத்தை மேற்கொண்டார். மேலும் *டை வோகல் ஆப்ரிகாசு* (1900-05) என்ற நூலினை எழுதியுள்ளார். இவர் கிளிகள் பற்றிய நிபுணராகவும் இருந்துள்ளார்.

## புத்தகங்கள்
ரெய்ச்செனோவால் அறியப்பட்ட அனைத்து உயிரினங்களையும் இவரது புத்தகமான *வோஜெல்பில்டெர் ஆசு பெர்னென் சோனென்:அபிடுன்ஜென் அண்டு பெச்ச்ஹ்ரெபஙென் டெர் பபாஜெயின் (Vogelbilder aus Fernen Zonen: Abbildungen und Beschreibungen der Papageien)* (குஸ்டாவ் முட்ஸெல், 1839-1893 விளக்கினார்) விவரித்துள்ளார். இவர் *டை வோஜெல் டெர் பிசுமர்சின்செலின் (Die Vögel der Bismarckinseln*)(1899) என்ற நூலையும் எழுதியுள்ளார். இவர் 1894 முதல் 1921 வரை *ஆர்னிதாலஜி* ஆய்விதழின் ஆசிரியராக இருந்தார்.

## நினைவாக
ரெய்ச்செனோவ் மரங்கொத்தி மற்றும் ரைச்செனோவ் தீச்சில்லை உட்ப்பட பல பறவைகளுக்கு இவரது பெயரிடப்பட்டுள்ளது. இவரின் மகன் எட்வர்ட் ரெய்ச்செனோ ஒரு பிரபலமான புரோட்டோ விலங்கியலாளர் ஆவார் .

ரெய்ச்செனோவ் ஹெர்பெட்டாலஜி அறிவியல் துறையில் பணியாற்றினார். ஒரு புதிய பேரினம் மற்றும் இரண்டு புதிய சிற்றின தவளைகள், மற்றும் இரண்டு புதிய வகை பல்லிகளை விவரித்த பெருமை இவருக்கு உண்டு. *லாசெர்டாசுபிசு ரெய்ச்செனோவி* என்ற அரணை வகையின் அறிவியல் பெயரால் இவர் நினைவுகூரப்படுகிறார்.

## வகைப்பாட்டியலில்
ரெய்ச்செனோ பறவைகளை ஆறு குழுக்களாக வகைப்படுத்தியதற்காக அறியப்படுகிறார். ரெய்ச்செனோ  வகைப்படுத்திய ஆறு குழுக்கள்: "குறுகிய இறக்கையின, நீந்துபவை, நெடுங்காலிகள், தோல் அலகுகள், நுகமுடையன மற்றும் மரவாழ் பறவைகள்" என்பன. இதனை மற்ற பறவையியலாளர்கள் ஏற்றுக்கொள்ளவில்லை. ஆனால் தூவி தசம வகைப்படுத்துவதில் பயன்படுத்தப்படுகிறது.

## மேற்கோள்கள்

## மேலும் படிக்க

## வெளி இணைப்புகள்

*  
*  
* 
*     
* 

பகுப்பு:1941 இறப்புகள்
பகுப்பு:1847 பிறப்புகள்
பகுப்பு:செருமனியர்
பகுப்பு:விலங்கியலாளர்கள்
சீசியம் சல்பைடு

**சீசியம் சல்பைடு** (*Caesium sulfide*) என்பது Cs2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிய கரைசலில் இது ஓர் வலிமையான காரமாகச் செயல்படுகிறது. சீசியம் சல்பைடு காற்றில் அழுகிய முட்டையின் நாற்றத்தை உமிழ்கிறது. 
## தயாரிப்பு
சீசியம் மற்றும் கந்தகத்தை டெட்ரா ஐதரோ பியூரானில் வினைபுரியச் செய்து சோடியம் சல்பைடைப் போலவே நீரிலி சீசியம் சல்பைடையும் தயாரிக்கலாம். வினை நிகழ அமோனியா அல்லது நாப்தலீன் வினைக்கலவையுடன் சேர்க்கப்படவேண்டும்.
: 2Cs + S → Cs2S

ஐதரசன் சல்பைடை சீசியம் ஐதராக்சைடு கரைசலில் கரைத்து  சீசியம் பைசல்பைடை தயாரிக்க முடியும். பின்னர் இதிலிருந்தும் சீசியம் சல்பைடு  கிடைக்கிறது.
:  CsOH + H2S  →  CsHS + H2O
:  CsHS + CsOH  →  Cs2S + H2O

## மேற்கோள்கள்


பகுப்பு:சீசியம் சேர்மங்கள்
பகுப்பு:சல்பைடுகள்
சீசியம் பெராக்சைடு

**சீசியம் பெராக்சைடு** (*Caesium peroxide*) என்பது Cs2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியமும் ஆக்சிசனும் சேர்ந்து மஞ்சள் நிறத்தில் சீசியம் பெராக்சைடு உருவாகிறது. 

## தயாரிப்பு
சீசியம் உலோகத்தை நேரடியாக ஆக்சிசனேற்றம் செய்து சீசியம் பெராக்சைடை தயாரிக்க முடியும். சீசியம் உலோகத்துடன் விகிதவியல் அளவில் அமோனியாவைச் சேர்த்து வினைபுரியச் செய்தும் சீசியம் பெராக்சைடை தயாரிக்கலாம்.

:2Cs + O2 → Cs2O2

சீசியம் மீயாக்சைடை சிதைவு வினைக்கு உட்படுத்தியும் சீசியம் பெராக்சைடத் தயாரிக்க முடியும்:

:2CsO2 → Cs2O2 + O2

## வேதி வினை

சிசியம் பெராக்சைடை சூடுபடுத்தினால் சீசியம் மோனாக்சைடாக சிதைவடையும். 
:2Cs2O2 → 2 Cs2O + O2

பெராக்சைட்டு அயனி இருப்பதன் காரணமாக 743&nbsp;cm−1 அளவில் சீசியம் பெராக்சைட்டு ராமன் நிறமாலையியல் அதிர்வை வெளிப்படுத்துகிறது.. 

## பயன்
குறைவான செயல்திறனைக் கொண்டிருப்பதால் சீசியம் பெராக்சைடு ஒளிநேர்மின்வாய்களில் மேற்பூச்சாகப் பூச பயன்படுகிறது.
## மேற்கோள்கள்


பகுப்பு:சீசியம் சேர்மங்கள்
பகுப்பு:பெராக்சைடுகள்
குமரமங்கலம்

குமரமங்கலம் கிராமம் தமிழ்நாட்டில் உள்ள நாமக்கல் மாவட்டத்தின் திருச்செங்கோடு வட்டத்திற்கு உட்பட்ட ஒரு கிராம பஞ்சாயத்து ஆகும்.

## மேற்கோள்கள்

பகுப்பு:நாமக்கல் மாவட்ட ஊராட்சிகள்
போர்னியா சிலந்திப்பிடிப்பான்

**போர்னியா சிலந்திப்பிடிப்பான் (Bornean spiderhunter**)(*அரக்னோதீரா எவெரெட்டீ*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இதன் அறிவியல் பெயர் பிரித்தானியக் காலனித்துவ நிர்வாகி மற்றும் விலங்கு சேகரிப்பாளரான ஆல்பிரட் ஹார்ட் எவரெட்டை நினைவுபடுத்தும் வகையில் இடப்பட்டது.

## பரவலும் வாழிடமும்
இடது|thumb| போர்னியோ மழைக்காடு லாட்ஜ் - சபா, போர்னியோ - சபா, போர்னியோ - மலேசியா
போர்னியா சிலந்திப்பிடிப்பான் போர்னியோவில் காணப்படுகிறது. இதன் இயற்கை வாழிடங்களாக மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## மேற்கோள்கள்

பகுப்பு:சிலந்திபிடிப்பான்கள்